recursal/SuperWikiNEXT-32B huggingface dataset:
**Røldal** er ei fjellbygd og ein tettstad i Ullensvang kommune i Vestland fylke. 
Røldal var tidlegare eigen kommune, men vart i 1964 ihopslegen med Odda kommune. Seinare, frå år 2020, vart Odda og Ullensvang slegen saman og Røldal er no i Ullensvang kommune.
Røldal er òg eit kyrkjesokn.

Tettstaden ligg ved nordenden av Røldalsvatnet (380 m.o.h.).
Røldal ligg nær skiljet mellom Vest- og Austlandet, og grensar til Suldal i Rogaland og Vinje i Telemark. 
Frå Røldal er det om lag 28 kilometers køyring til Nesflaten i Suldal og knappe 75 kilometer til Sand i Suldal, ein køyrer då riksveg 13. 
Riksveg 520, som har vinterstenging, går til Sauda, medan Europaveg 134 går til Odda by i nordvest og austover til Telemark over Haukelifjell. 
Det er 42 km til kommunesenteret i Odda, medan det er 56 kilometer til Haukeligrend i Vinje.

I Hordadalen ligg Røldal skisenter som er kjent for å vera eit av dei mest snøfylte sentra i Noreg. 
Røldal er òg ein kjend innfallsvinkel til Hardangervidda.

Røldal stavkyrkje og det undergjerande krusifikset
--------------------------------------------------

Røldal stavkyrkje  
*Foto: Roar Johansen*
Røldal er særleg kjend for Røldal stavkyrkje frå 1200-talet, og krusifikset som hadde ord på seg for å sveitte undergjerande dropar, særleg natt til jonsok. 
Folk gjekk pilegrim til Røldal frå fjern og nær opp gjennom seinmellomalderen. 
Pilegrimane fortsette å kome til kyrkja i løynd også etter reformasjonen, i von og tru på læking og under, og det skal ha vorte helde midnattsmesse kvar gamaljonsok (6. juli) i dulgsmål for den lutherske geistlegheita heilt fram til 1835 då prosten skal ha vore i bygda ved jonsok og vorte vekt av kyrkjeklokker natterstid. 
Dei siste åra har pilegrimsvandringane og midnattsmessa vorte tekne oppatt, no i full forståing med Den norske kyrkja.

Røldal kommune, 1837-1964
-------------------------

I 1837 var Røldal eit annekssokn til Suldal prestegjeld, men siden det var skilt frå hovudsoknet sitt av ei amtsgrense, måtte det opprettast som eit eige formannskapsdistrikt.

### Folketalsutvikling

**Folketalsutvikling for tidlegare Røldal kommune frå 1920 til 1963:**

| 1.12.1920 | 1.12.1930 | 3.12.1946 | 1.1.1951 | 1.1.1961 | 1.1.1963 |
| --- | --- | --- | --- | --- | --- |
| 803 | 739 | 778 | 715 | 593 | 608 |
|

Kjelder
-------

### Fotnotar

1. ↑  Statistisk årbok for kongeriket Norge 40de årgang, 1920 (Det statistiske centralbyrå, 1921)
2. 1 2  Statistisk årbok for Norge 69. årgang, 1950 (Statistisk sentralbyrå, 1950)
3. 1 2  Folkemengd i Røldal 1. januar kvart år frå 1951, frå Statistisk sentralbyrå

Bakgrunnsstoff
--------------

* Galleri Nor, bilete frå Røldal tekne av Axel Lindahl og Anders Beer Wilse.

|  |  |
| --- | --- |
| Autoritetsdata | 
* Store norske leksikon
* VIAF
* GeoNames
* SSR (namn)

 |
FSAF strykeorkester.
Eit **strykeorkester** er eit orkester som berre består av strykeinstrument. Instrumenta i eit slikt orkester er ofte fiolin, som er delt inn i første- og andrefiolinistar (som vanlegvis spelar forskjellige partar), bratsj, cello, og vanlegvis, men ikkje alltid kontrabass.

Strykeorkesster kan vere på storleik med kammerorkester og varierer mellom 12 (fire førstefiolinar, tre andre fiolinar, to bratsjar, to celloar og éin bass) og 21 musikarar (seks førstefiolinar, fem andrefiolinar, fire bratsjar og to kontrabassar). Stundom spelar dei utan dirigent. Det kan òg vere heile strykeseksjonen i eit stort symfoniorkester, som då består av 60 musikarar (16 førstefiolinar, 14 andrefiolinar, tolv bratsjar, ti celloar og åtte kontrabassar).

Omgrepet Orchestra D'Archi blir ofte brukt om orkestertypen i internasjonal samanheng.

Sjå òg
------

* Stryketrio
* Strykekvartett

Kjelder
-------

* *Denne artikkelen bygger på «String orchestra» frå Wikipedia på engelsk, den 2. september 2019.*
	+ *Wikipedia på engelsk oppgav desse kjeldene:*

1. ↑  Josep Gustems Carnicer; Edmon Elgström Misol (2008). *Guía práctica para la dirección de grupos vocales e instrumentales* (på spansk). Grao. s. 32–34. ISBN 978-84-7827-643-1.

|  |  |
| --- | --- |
| Autoritetsdata | 
* GND
* NKC
* NDL

 |
Koordinatar: 63°18′49″N 10°21′14.7″E﻿

**Rødde folkehøgskole** er ein kristeleg folkehøgskule som ligg på Melhus i Trøndelag fylke. Skulen tar imot vel 100 elevar i året og er eigd av Norsk Luthersk Misjonssamband. Mot slutten av kvart skuleår arranger skulen ein tur til Egypt for alle elevane.

Rødde folkehøgskole har tre internat – 28 dobbeltrom med bad, 18 dobbeltrom utan bad og nokre få enkeltrom. Skulebygget har mellom anna gymsal, styrkerom, klatrevegg, lab for multimediadesign, innspelingsstudio, lydtett bandrom og produksjonslab for brett- og skilinjene. Ute er det railpark og dirtpark. Skulen har også innandørs miniramp og green screen-rom, sløydsal og verkstad på skuleområdet.

Skulen vart skipa i 1920, som Rødde ungdomsskole. I 1972 vart namnet endra til Rødde folkehøgskole.

#### Linjefag ved skulen i 2015

* 3D og animasjon
* BeatsElectro
* Boards
* Freestyle USA
* Friluftsliv Freeride Japan
* Multisport Bali
* Reis Afrika

Kjelder
-------

* «folkehøyskole». Store Norske Leksikon. Henta 29. juli 2015.
* «Rødde folkehøgskole - Om skolen». folkehøgskole.no. Henta 29. juli 2015.

Bakgrunnsstoff
--------------

* Offisiell nettstad

|  |  |
| --- | --- |
| Autoritetsdata | 
* VIAF

 |
**Mira Sherdin Craig** (fødd 31. juli 1982) er ein norsk-amerikansk popartist, fødd og busett i Oslo.

Karriere
--------

Som 12-åring stilte ho på audition til NRK-programmet *Midt i Smørøyet* der ho song Whitney Houston sin «I Wanna Dance With Somebody». Ho heldt fram som songar og skodespelar i programmet. Då ho var 15 år, byrja ho å skrive eigne låtar. Som 17-åring var ho bakgrunnsvokalist for Noora Noor. 21. januar 2006 vart ho tildelt Alarmprisen 2006 som årets nykommar.

Craig skriv alle låtane sine sjølv, og ho produserer og regisserer sine eigne videoar, og dessutan lagar ho mange av sine eigne sceneantrekk. På scena plar ho ofte å ha med seg dansarane Alexandra Joner og Mona J. Berntsen, kjende frå Dansefeber 2007.

### Melodi Grand Prix

Craig stod bak vinnarbidraget i Melodi Grand Prix 2008, «Hold On Be Strong», som ho hadde skrive då ho var 15 år gammal, og som vart framført av Maria Haukaas Storeng. Craig sin melodi representerte Noreg i Eurovision Song Contest 2008 som vart arrangert i Beograd i Serbia i mai. Melodien enda på femteplass i finalen.

Craig var ein av dei tre dommarane på TV-programmet X Factor 2009, som var den første sesongen av den norske versjonen av X Factor. Samstundes deltok ho i Zebra Grand Prix.

Mira stilte opp att sjølv med songen «I'll Take You High» i Skien i Melodi Grand Prix 2010. Her gjekk ho vidare til siste sjanse, der ho vart slått ut av Venke Knutson i andre runde.

### Mediahendingar

I 2001 skapte Craig overskrifter då ho vart dregen opp på scena under Quartfestivalen av Wyclef Jean. Snoop Dogg fatta òg interesse for den norske musikaren på Quart i 2005, og han har brukt hennar «Dinner in Bed» på samleplata *Welcome to tha Chuuch: The Album* frå same året. Ein annan, mindre heldig opptreden for Craig var forsøket på stagediving frå scena i Oslo Spektrum hausten 2005 der ingen tok imot henne. Det førte til at ho knuste kneskåla då ho trefte betonggolvet.

Diskografi
----------

Album
* 2006: *Mira Mira*
* 2007: *Tribal Dreams*
* 2009: *Ghetto Fairytale*

Singlar
* 2005: *Boogeyman*
* 2005: *Headhunted*
* 2006: *Who Make Yuh*
* 2007: *Leo*
* 2009: *I'm the One*
* 2010: *I'll Take You High*

Bakgrunnsstoff
--------------

* Offisiell nettstad

Wikifrasar Wikifrasar har ei sitatsamling som gjeld: **Mira Craig**

WikinyttWikinytt
Wikinytt har nyhende knytt til Mira Craig:
***Maria Haukaas Storeng vann MGP***

Kjelder
-------

* Omsett frå Mira Craig i Wikipedia på bokmål, innhenta måndag 4. januar 2010, klokka 23:45.

### Referansar

1. ↑  til 298435 Verda - Mira Craig knuste kneet

|  |  |
| --- | --- |
| Autoritetsdata | 
* Store norske leksikon
* VIAF
* MusicBrainz (artist)
* Discogs (artist)

 |
Pioneer 4 på utskytingsrampa, om bord i ein Juno II-rakett
Utforminga til Pioneer 4 og 3
**Pioneer 4** var ein amerikansk romsonde som passerte 60 000 kilometer frå månen. Han vart skoten opp 3. mars 1959 med ein Juno II-rakett frå Cape Canaveral, og vart den fyrste amerikanske romsonden til å sleppa unna tyngdekrafta til jorda.

Pioneer 4 var kjegleforma - 51 centimeter høg og med ein diameter på 23 centimeter i den butte enden. Kjegla var forma av eit tynt skal av fiberglas dekt med gull for at ho skulle leia straum. Kjegla var òg måla med kvite striper for å halda temperaturen mellom 10 og 50 celsius. På tuppen av kjegla var det ein liten sonde om i lag med kjegla sjølv verka som antenne. Sonden var spinnstabilisert og vog 6,1 kilogram.

Pioneer 4 hadde ei vellukka oppskyting og nådde hovudmålet sitt: ein kurs frå jorda til månen. Sonden sende attende strålingsdata og gav ei verdfull øving i sporing. 4. mars 1959 passerte Pioneer 4 innanfor 60 000 kilometer frå måneyta, og vidare inn i solbane. Sonden hadde fotomålarar som skulle gå av ved ein avstand på 30 000 kilometer eller mindre frå månen; men desse gjekk ikkje av grunna den røynlege passeringsavstanden. 

Sonden vart spora i 82 timar, ut til ein avstand på 655 000 km. I 1969 var Pioneer 4 framleis i solbane.

Kjelder
-------

* *Pioneer 4* - NSSDC

Bakgrunnsstoff
--------------
Røntgenstråler startar ved ~0.008 nm og strekkjer seg over det elektromagnetiske spektrumet til ~8 nm, som jordatmosfæren er ugjennomtrengeleg for.
**Røntgenastronomi** er ei grein av astronomien som omfattar studiet av røntgenstråling frå verdsrommet. Sidan røntgenstråler ikkje trenger igjennom jordatmosfæren, må ein registrere den kosmiske røntgenstrålinga med detektorar i satellittar og romfartøy. 

Røntgenstrålinga kjem frå små, isolerte område, som vert kalla røngtenkjelder, om ein ser bort frå ei svak bakgrunnsstråling frå heile himmelen, som truleg har ekstragalaktisk opphav. Ein kjenner til fleire tusen slike kjelder, og dei fleste ligg i eller i nærleiken av Mjølkevegen. Kjeldene som ligg på høge galaktiske breidder høyrer stort sett til fjerne stjernesystem.

Typar
-----

Ein har tre hovudgrupper av røntgenkjelder: 

1. Restar etter supernovaer, som Tauri X-1 eller Krabbetåka. Namnet viser at han er den første røntgenkjelda som vart oppdaga i stjernebilete Tyren.
2. Den lyssvakaste komponenten av spesielle dobbeltstjernesystem, som Herculis X-1, eller den formørkingsvariable stjerna HZ Herculis). Dette er den vanlegaste typen av sterke kosmiske røntgenkjelder.
3. Normale stjerner. Einsteinobservatoriet (1978–1981) og andre røntgensatellittar, som er utstyrt med særs følsomme instrument, har påvist svak røntgenstråling frå fleire tusen normale stjerner. Dei fleste identifiserte ekstragalaktiske kjeldene er radiogalaksar, kvasarar og galaksehopar. Frå galaksehopane kjem røntgenstrålinga frå særs varm gass som ligg mellom galaksane.

Historie
--------

Den kosmiske røntgenkjelda Scorpius X-1 vart oppdaga i 1962, og dette var den første påvisinga av ei slik kjelde. Han er den sterkaste av dei rolege, stabile kjeldene. Riccardo Giacconi fekk Nobelprisen i fysikk for denne oppdaginga. Røntgenstrålinga frå Scorpius X-1 er 10 000 gonger sterkare enn strålinga i det optiske og 100 000 gonger sterkare enn den totale utstrålinga på alle bølgjelengder frå Sola. Kjelda til røntgenstrålinga er gass som vert varma opp til fleire millionar grader når han fell inn mot ein kompakt lekam, som ei nøytronstjerne eller eit svart hol.

Kjelder
-------

* «Røntgenastronomi» av Truls Ringnes i *Store norske leksikon*, snl.no.

|  |  |
| --- | --- |
| Autoritetsdata | 
* WorldCat
* GND
* LCCN
* NDL

 |
**Sjtokmanfeltet** (russisk Штокмановское месторождение, *Sjtokmanovskoje mestorozjdenije*) ofte òg feilstava Shtokman eller Shtockman, er eit av dei største naturgassfelta i verda. Feltet ligg i Russland sin del av Barentshavet aust for Murmansk, kring 600 km nord for Kolahalvøya, og rett vest for Novaja Semlja. Det er rekna at feltet inneheld kring 3,2 milliardar m³ naturgass. Havet er 350 meter djupt i området. Feltet har namn etter den sovjetiske geofysikaren Vladimir Sjtokman.

Naturgassressursane var oppdaga i 1988, men ein byrja ikkje utvinning på grunn av vanskar med arktisk klima og det djupe havet. I 2004 var det i gang samtalar om å få norske oljeselskap med på ei mogleg utbygging. Statoil har røynsle med utbygging av Snøhvitfeltet, medan Norsk Hydro har røynsle frå Ormen Lange-feltet i Norskehavet.

To russiske selskap har fått løyve til å byggja ut feltet, Sevmorneftegaz (eit underselskap av Rosneft) og Gazprom. 

Den 16. september 2005 heldt Gazprom ein pressekonferanse i Moskva. Det vart då offentleggjort at selskapa Norsk Hydro, Statoil, Total, Chevron og ConocoPhillips fekk høve til å konkurrera om eigardelar i feltet. Hausten 2006
vart det klart at Gazprom ynskte å byggja ut feltet sjølv, utan å gje utanlandske selskap eigardelar. 

Dette endra seg seinare og den 25. oktober i 2007 vart det klart at StatoilHydro fekk ein eigedel på 24 prosent i utbygginga av feltet. Gazprom skulle eige 51 prosent og Total 25 prosent.

Kjelder
-------

Bakgrunnsstoff
--------------

* Putin forsvarer Shtokman-beslutning
* www.offshore-technology.com om Shtokmanfeltet
* Hydro og Statoil i Shtokman-samarbeid? på
**Bevegeleg** eller **rørleg merkedag** er ein merkedag eller heilagdag som fell på ulike datoar frå eit år til eit anna. Fleire kristne høgtider rører seg på denne måten, som påskedag og alle merkedagane som er avhengige av denne.

Påskedag blir fastlagd etter påskeformelen, og er som regel den første søndagen etter første fullmåne etter 21. mars. Oskeonsdag er den 46. dagen før påskedag. Kristi himmelfartsdag er den 40. dagen etter påskedag og pinsedag er den 50. dagen etter påskedag.

Nokre merkedagar skal falla på ein viss vekedag, og er dermed rørlege. Helgemesse er til dømes lagd til første søndag i november, medan første søndag i advent er den søndagen som ligg nærast 30. november. 

Mange andre merkedagar ligg fast i høve til kalenderen, og blir markerte på same dato kvart år. I nokre høve kan ein også flytta på fastlagde merkedagar for at dei ikkje skal falla saman med ein viktigare bevegeleg merkedag. I den armenske apostoliske kyrkja finst eit uvanelg døme på ein rørleg helgendag, ettersom markeringa for Sargis generalen fell på den 63. dagen før påske.

Religionar med eigne kalendrar kan også ha merkedagar som flytter seg i høve til den gregorianske kalenderen, men desse ligg som regel fast i høve til sin kalender.

Betaling for arbeid på bevegelege helligdager
---------------------------------------------

I Noreg finst inga lovpålagd minsteløn, og loven regulerer dermed ikkje ulike former for «helilagdagsgodtgjering» og liknande. All løn må vera avtalt, anten i arbeidskontrakt eller tariffavtale. Normalt blir det ikkje gjeve løn for dagar ein ikkje arbeider på. Dei fleste tariffavtaler har likevel eigne reglar for godtgjering ved bevegelege heilagdagar. I verksemder med tariffavtale vil tilsette såleis få løn eller ekstra godtgjering for arbeid i månader med mange bevegelege heilagdagar.

Sjå òg
------

* Kyrkjeåret

Kjelder
-------

1. ↑  John Ayto *Oxford Dictionary of English Idioms* 2010 p123 019954378X "a movable feast an event which takes place at no regular time. In a religious context a movable feast is a feast day (especially Easter Day and the other Christian holy days whose dates are related to it) which does not occur on the same calendar date each year."

* *Denne artikkelen bygger på «Moveable feast» frå Wikipedia på engelsk, og «Bevegelige merkedager» frå Wikipedia på bokmål den 20. oktober 2019.*
| Vendôme |
| --- |
| Elva Loir i Vendôme Elva Loir i Vendôme |
| Styresmakter |
| Land  Region  Departement | Frankrike  Centre Loir-et-Cher |
| Geografi |
| Flatevidd - By |  23,89 km² |
| Innbyggjarar  - By (1999)   - folketettleik | 17 707   741/km² |
| Koordinatar | 47°48′″N 01°04′″E﻿Koordinatar: 47°48′″N 01°04′″E﻿ |
| Høgd over havet | 82 m |
| Tidssone | CET (UTC+1) |
| Diverse anna |
| Postnummer | 41100 |

**Vendôme** er ein by og kommune sentralt i Frankrike. Han er *sous-préfecture* (underprefektur) i departementet Loir-et-Cher i regionen Centre. Byen har om lag 17 000 innbyggjarar.

Geografi
--------

Vendôme ligg 35 km nordvest for byen Blois og 40 minutt frå Paris med TGV-tog. Byen ligg ved elva Loir.

Historie
--------

Vendôme ser ut til å ha vore ein gallisk *oppidum*, som seinare vart erstatta av eit føydalt slott der det voks ein by rundt. Kristendomen vart introdusert til byen av St. Bienheuré på 400-talet, og det viktige klosteret av Treeininga (som hevda å ha ei tåre som Jesus fall ved grava til Lasarus) vart grunnlagd rundt 1030. Då Huset Capet regjerte i området, vart Vendôme hovudstad i eit grevskap som høyrte til Bouchard, kalla «den ærverdige», som døydde i klosteret Saint-Maur-des-Fossés i 1007.

Via forskjellige giftarmål gjekk byen til huset Nevers, Preuilly og Montoire. Bouchard VII, greve av Vendôme og Castres (døydde om lag 1374), hadde berre systera Katrine som arving. Ho var kona til John frå Bourbon, greve av la Marche. Då Karl av Bourbon var greve av Vendôme fekk han status som hertug og vart ein del av adelen i Frankrike på 1500-talet. Son hans, Antoine de Bourbon, konge av Navarre, var far til Henrik IV, som gav hertugdømet Vendôme til den uekte son sin Cæsar i 1598. Cæsar, hertug av Vendôme, tok del i uroa som pågjekk i Frankrike under styret til Kardinal Richelieu og Kardinal Mazarin. Mannslinja i familien hans stoppa med Louis XIV sin vidkjende general, Louis Joseph, duc de Vendôme (1645-1712).

|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* BNF
* BNF (data)
* NKC
* GeoNames
* MusicBrainz (area)

 |
| Bonifacio |
| --- |
| Bonifacio er delvis bygd på høge klipper Bonifacio er delvis bygd på høge klipper |
| Styresmakter |
| Land  Region  Departement | Frankrike  Korsika Corse-du-Sud |
| Geografi |
| Flatevidd - By |  139 km² |
| Innbyggjarar  - By (1999)   - folketettleik | 2 660   19/km² |
| Koordinatar | 41°23′″N 09°09′″E﻿Koordinatar: 41°23′″N 09°09′″E﻿ |
| Høgd over havet | 70 m |
| Tidssone | CET (UTC+1) |
| Diverse anna |
| Postnummer | 20169 |
| **Heimeside:** www.sartene.fr |

**Bonifacio** (på koriskansk: *Bunifaziu*) er ein liten by og kommune på Korsika i Frankrike. Han ligg på den sørlege delen av øya i departementet Corse-du-Sud og opp mot 3 000 innbyggjarar.

Geografi
--------

Bonifacio ligg ved Middelhavet, og er skild frå Sardinia av Bonifaciosundet.

Attraksjonar
------------

Hamna i Bonifacio
Bonifacio er delt i to delar. *Vieille ville* (gamlebyen), eller *la Haute Ville* (den øvre byen), der ei festning frå 800-talet ligg. Han ligg på ei halvøy med utikikk over Middelhavet. Det meste av innbyggjarane bur i *Haute ville*. Hamna nedanfor, *la marine*, som ligg innerst i ei fjordliknande vik, er ei naturleg verna hamn med mange fiske- og turistbåtar. 

Den sjarmerande byen med idylliske strender i nærleiken trekker til seg mange turistar om sommaren, hovudsakleg franskmenn frå fastlandet. Bonifacio er òg utgangspunkt for reiser til dei små *Isles Lavezzi* (Lavezziøyane), som er den sørlegaste delen av det europeiske Frankrike, og som er eit som er eit fransk marint reservat.

Bakgrunnsstoff
--------------

 Wikimedia Commons har multimedia som gjeld: **Bonifacio**

* Turistkontoret i Bonifacio

|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* BNF
* BNF (data)
* SUDOC
* NKC
* GeoNames

 |
**Venera 9** var ein sovjetisk romsonde til Venus og vart skoten opp 8. juni 1975. Ferda var sett saman av ein bandesonde og ein landar. Venera 9 og Venera 10 var identiske romsondar lagde for oppskytingshøvet i juni 1975. Bileta Venera 9 sende attende frå yta til Venus var dei fyrste nokosinne frå yta til ein annan planet.

Før landinga kjølte eit system med sirkulerande væske ned landaren til -10 °C. Systemet kunne dessutan fordela varmen i landaren, alt for at landaren skulle overleva lengst mogeleg på Venus-yta.

Landinga fann stad 05:13 UT. Bileta frå landaren viste at det tilsynelatande ikkje var noko støv i lufta, og nokre 30-40 cm store steinar som ikkje var nedbrotne. Det vart berre teke eit 180 graders panorama og ikkje eit 360 eit, av di eitt av to lok ikkje slapp taket.

Tidlege resultat frå Venera 9-landaren gav eit ytetrykk på kring 90 jordatmosfærar og ein ytetemperatur på 485 °C

Bakgrunnsstoff
--------------

* Panoramaet frå Venera 9

Kjelder
-------

* Om Venera 9-banesonden hjå NSSDC
* Om Venera 9-landaren hjå NSSDC

| * v
* d
* e
Venera-programmet |
| --- |
| Venera 1 **·** Venera 2 **·** Venera 3 **·** Venera 4 **·** Venera 5 **·** Venera 6 **·** Venera 7 **·** Venera 8 **·** Venera 9 **·** Venera 10 **·** Venera 11 **·** Venera 12 **·** Venera 13 **·** Venera 14 **·** Venera 15 **·** Venera 16 |
**Rørvik** er ein by og administrasjonssenter i Nærøysund kommune i Trøndelag. Byen ligg på øya Indre Vikna på vestsida av Nærøysundet. 

Rørvik ligg i eit typisk kystlandskap og bygningane er for det meste gamle og nye trehus. Staden har eit typisk småbypreg. Rørvik er ei viktig fiskehamn, og Telenor Mobil har eit av kundeservice-sentra sine der. Ved Rørvik ligg Nærøysundbrua som bind Vikna saman med fastlandet (Nærøy). Rørvik er fast stoppestad for Hurtigruta, og kvar kveld møter nordgåande og sørgåande hurtigrute einannan i Rørvik. Dei viktigaste næringsvegane i Rørvik er fiskeri og telekommunikasjon. I Rørvik er det eit museum som viser kystkulturen og fiskerihistoria i Noreg gjennom tidene. Dette museumet heiter Norveg og er vorte ein viktig turistattraksjon på staden.

I Rørvik ligg den vidaregåande skulen i distriktet, Ytre Namdal vidaregåande skule (YNVS).

Kjelder
-------

Denne artikkelen byggjer på «Rørvik» henta frå Wikipedia på bokmål 27. mai 2005.

|  |  |
| --- | --- |
| Autoritetsdata | 
* Store norske leksikon
* GeoNames
* SSR (namn)

 |
*For kommunen med same namn, sjå Stryn kommune.*

**Stryn** er kommunesenteret i Stryn kommune i Vestland fylke. Tettstaden har 2 482 innbyggjarar per 1. januar 2017 og ligg på nordsida ved inste delen av fjorden Nordfjord, ved utlaupet til Stryneelva. Sentrum i tettstaden heiter Tonning. På Tonning ligg mellom anna kommuneadministrasjonen, barneskulen Tonning skule, idrettsplass og Tonning møbelfabrikk.

Riksveg 15 og Fylkesveg 60 (tidlegare Riksveg 60) møtest i Stryn, og det er ekspressbussamband til Oslo, Trondheim, Bergen og Ålesund.

Folketalsutvikling
------------------

| Folketalsutvikling i Stryn |
| --- |
| År |  |  | Innbyggjarar |  |
| 1960 |    | 860 |
| 1970 |    | 1 046 |
| 1980 |    | 1 430 |
| 1990 |    | 1 689 |
| 2000 |    | 1 843 |
| 2009 |    | 2 177 |
| 2012 |    | 2 240 |
| Kjelder: SSB: Norske folketeljingar |

Bakgrunnsstoff
--------------

* Eldre fotografi frå Stryn på nettstaden til Nasjonalbiblioteket

|  |  |
| --- | --- |
| Autoritetsdata | 
* VIAF
* GeoNames
* SSR (namn)

 |
Kart over Venezuelabukta og Maracaibosjøen.
**Venezuelabukta** (spansk *Golfo de Venezuela*) er ei bukt i Venezuela med opning nordover til Det karibiske havet. Bukta strekkjer seg 120 kilometer frå nord til sør og ho er 240 km brei på det vidaste målt frå byen Cojúla på grensa mot Colombia i vest til botnen av sidebukta Coro i aust. Lengst nord er Venezuelabukta avgrensa av halvøya Paraguaná i aust og av Guajirahalvøya i vest. I botnen i sør finst eit 54 km langt sund som bind saman Venezuelabukta med Maracaibosjøen.

Bukta har kyststrekning til følgjande politiske einingar lista frå vest mot sør, aust og nord igjen: Departementet Guajira i Colombia, kommunane Páez og Miranda i delstaten Zulia, delstaten Falcón. Dei største byane ligg på austsida og er Punto Fijo og Coro. Utanfor bukta i Det karibiske hav ligg Aruba og Dei nederlandske Antillane.

Venezuelabukta vart første gongen skildra av ein europear i 1499 då Alonso de Ojeda saman med Amerigo Vespucci utforska kysten av Venezuela og Maracaibosjøen.

I dag er bukta ein transportveg for råolje som vert frakta ut frå Maracaibosjøen til oljeraffineri ved Punto Fijo og andre stader.

Kjelder
-------

* Artikkelen *Venezuelabukten* på svensk Wikipedia

Bakgrunnsstoff
--------------

* Food and Agriculture Organization of the United Nations - statistik för Venezuelabukten Arkivert 2012-01-26 ved Wayback Machine.

|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* GeoNames

 |
**Tina Svensson Grønlund** (fødd 16. november 1966) er ein norsk tidlegare fotballspelar frå Verdal som vart verdsmeister med Noreg i 1995, to år etter ho vann EM-pokalen. Ho vann også VM-sølv i 1991 og OL-bronse i 1996.

### Klubbspel

Tina Svensson var sentral på Verdal IL sitt kvinnelag i fotball til juni 1985. Ho flytta då til Asker i Akershus fylke og melde seg inn i Asker SK. Det neste tiåret var ho ein viktig forsvarsspelar eit klubblag som i perioden 1988-92 vann fire av fem seriepokalar og to gongar sigra i NM-finalen. Ved sesongslutt i 1996 la ho vekk fotballskorne.

### Landslagsspel

Svensson var aktiv på landslaget frå 1990 til -96. Ho deltok i 1991 både i EM-finalen og VM-finalen, begge enda med norsk tap. I 1993 var ho med om å vinne europameisterskapen. To år seinare kom høgdepunktet då ho som venstreback for Noreg lukkast verte verdsmeister i Sverige. Under Sommar-OL 1996 i Atlanta var ho innbytar i bronsefinalen. Svensson spelte i 57 landskampar og skåra 11 mål.

### Merittar

* Verdsmeister: 1995 for Noreg
* Europameister: 1993 for Noreg
* VM-sølv: 1991 for Noreg
* EM-sølv: 1991 for Noreg
* OL-bronse: 1996 for Noreg
* Seriemeister: 1988, 1989, 1991 og 1992 med Asker SK
* Noregsmeister: 1990 og 1991 med Asker SK

Kjelder
-------

* Norges Fotballforbund

| * v
* d
* e
Noreg sitt landslag – Sommar-OL 1996 |
| --- |
| 
* 1 Nordby
* 2 Carlsen
* 3 Espeseth
* 4 N. Nymark Andersen
* 5 Myklebust
* 6 Riise
* 7 A. Nymark Andersen
* 8 Støre
* 9 Pettersen
* 10 Medalen
* 11 Sandaune
* 12 Seth
* 13 Svensson
* 14 Haugen
* 15 Tangeraas
* 16 Aarønes
* 17 Frustøl
* 18 Thun
* 19 Sternhoff
* Landslagstrenar: Pellerud

 | Flagget til Noreg |
|  |

|  |  |
| --- | --- |
| Autoritetsdata | 
* Store norske leksikon

 |
**Venera 8** var ein sovjetisk romsonde til Venus og vart skoten opp 27. mars 1972. Målet til sonden var å gjera meir sofistikerte vitskaplege målingar på yta til Venus, inkludert å studera regolitten.

Før han gjekk inn i atmosfæren til Venus, kjølte landaren ned innmaten sin til -15 °C. Han gjekk inn i atmosfæren 22. juli 1972. Under nedstiginga vart det nytta eit nedkjølingssystem for å halda komponentar i det indre av sonden svale.

Landaren heldt fram med å senda attende data 63 minutt etter landinga. Han stadfeste målingane til Venera 7 med målingane sine: ytetemperatur på 470 °C og eit trykk på 90 jordatmosfærar. Dei fyrste målingane av regolitten vart sende attende, og ein profil av skylaget vart laga. Svovelsyre vart funne i skyene.

Ljosmålingane til landaren fann òg ut at ljoshøva på yta var dugande for fotografering, sidan dei likna høva til ein overskya dag på jorda med ei sikt på 1 kilometer.

Kjelder
-------

* Om Venera 8 hjå NSSDC

| * v
* d
* e
Venera-programmet |
| --- |
| Venera 1 **·** Venera 2 **·** Venera 3 **·** Venera 4 **·** Venera 5 **·** Venera 6 **·** Venera 7 **·** Venera 8 **·** Venera 9 **·** Venera 10 **·** Venera 11 **·** Venera 12 **·** Venera 13 **·** Venera 14 **·** Venera 15 **·** Venera 16 |
Koordinatar: 53°28′21″N 2°15′55″W﻿

**Irwell** er ei elv i Lancashire og Stor-Manchester i England. Ho skil Manchester og Salford frå kvarandre, og renn ut i Mersey. Irwell var ei sentral transportåre under den industrielle revolusjonen. 

Elva har utspringet sitt i heiane ved Cliviger. Ho renn sørover gjennom Bacup, Rawtenstall, Ramsbotton og Bury. Nær Radcliffe renn Roch inn i Irwell, som så dreier vestover. Utanfor Farnworth kjem endå ei sideelv, Croal, og Irwell dreier igjen sørover og svingar seg gjennom Manchester. I byen renn òg Irk og Medlock inn i Irwell. Frå Salford dreier elva igjen mot vest, og held denne retninga inntil ho møter Mersey sør for Irlam. Det siste stykket av elva vart lagt om noko mot slutten av 1800-talet for å gjere ho til ein del av Manchester skipskanal. 

Mot slutten av 1600-talet hadde forretningsmannen Thomas Patten gjort Mersey farbar opp til heimbyen sin Warrington. Han meinte at det kunne liggje stor profitt i å gjere det same med Irwell opp til Manchester. I 1721 autoriserte Parlamentet dette gjennom *Mersey and Irwell Navigation Act*. Arbeidet var fullført i 1736 med åtte sluser på den omkring 32 km lange strekninga. Dermed kunne fartøy på opptil 50 tonn segle opp til Warrington. Elva vart dermed viktig for bomullsindustrien under den industrielle revolusjonen. 

Då James Brindley anla Bridgewater-kanalen var kryssinga av Irwelldalen ei av dei vanskelegaste utfordringane. Løysinga var å leggje kanalen på ei bru over elva, på den første kommersielle akvedukten i verda. Brua har tre bogar, er tolv meter høg, 200 meter lang og elleve meter brei. Ho vart opna i 1761, og fekk kallenamnet «castle in the air». 

Utover på 1800-talet byrja ein trenga stadig større transportfartøy, og Liverpool utvikla seg til å bli den viktigaste hamna i området. Dermed vart Manchester skipskanal opna i 1894. Han kom for seint til å redde bomullsindustrien, men gjorde Manchester til den tredje største hamna til landet, trass i at byen ligg omkring 65 km frå kysten. 

Det vart under bygginga av skipskanalen klårt at brua til Brindley måtte rivast, sidan ho var for låg for skipa. Dei lokale styresmaktene i Eccles klarte å få verna han, ved å betale for flyttinga til staden der ho no står. Bridgewater-kanalen blir i staden ført over dalen på Barton Swing Aqueduct, ei form for svingbar bru med slusefunksjon.

Kjelder
-------

* *Denne artikkelen bygger på «Irwell» frå Wikipedia på bokmål, den 6. juli 2011.*

Bakgrunnsstoff
--------------

 Commons har multimedium som gjeld: **Irwell**

|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* GeoNames

 |
**Timur Lenk** (8. april 1336–18. februar 1405) var ein tyrkisk herskar og grunnleggjaren av Timuridedynastiet. Han var også kjend som **Timur den halte**. Den eigentlege forma av namnet hans var **Timur-i Lenk**, som i Europa tidvis er blitt til **Tamerlane**.

Portrett av Timut Lenk frå 1400-talet, kanskje ein kopi av eit eldre bilde.

Bakgrunn
--------

Timur Lenk var fødd i Kesh (no Shahrisabz) eit stykke sør for Samarkand i dagens Usbekistan. Han høyrde til Barlas-stammen, ein tyrkisk stamme. Sjølv hevda han at han stamma frå Djengis Khan, den mongolske herskaren, men dette er omdiskutert. Frå 1369 var han emir i Samarkand – eit av dei viktigaste ikkje-osmanske tyrkiske rika på den tida. Gjennom ei rekkje felttog la han store område under seg: Armenia, Afghanistan, Hindustan (Nord-India), Syria og Mesopotamia.

Kort tid etter at Timur døydde gjekk riket i oppløysing. Han kjempa blant anna mot den osmanske sultanen Beyazid og vann etter bitre kampar i 1402.

I Vesten har Timur heilt frå den tida han levde vorte skildra som en barbar, ein som er vond, lite sivilisert og øydeleggjande. Heller ikkje i Iran eller i Det osmanske riket blei han positivt omtala. Dette skuldast truleg krigane han førte mot Det osmanske riket. Men i dag har forskarane eit meir nyansert bilde av og eit meir objektivt syn på Timur Lenk. Både i den tyrkiske og i den islamske verda er han positivt omtala no. Også mange europeiske og amerikanske forskarar har begynt å fokusere på dei positive eigenskapane hans.

Ifølgje lokal tradisjon skal Timur ved sin død ha sagt at dersom nokon uroar grava hans, så skal dei bli ramma av ein grufull lagnad.

Timur Lenk var tippoldefar til Babur, som grunnla Mogulriket i India.

Kjelder
-------

1. ↑  Timur Lenk, *Store Norske Leksikon*
2. ↑  Gérard Chaliand, *Nomadic Empires: From Mongolia to the Danube*, translated by A.M. Berrett, Transaction Publishers, 2004
3. ↑  «Beyazit 1». Store norske leksikon. Henta 31. desember 2012.

* «Timur», *Encyclopaedia Britannica*

---

* *Denne artikkelen bygger på «Timur Lenk» frå Wikipedia på bokmål, den 4. juni 2006.*
* *Denne artikkelen bygger på «Timur» frå Wikipedia på engelsk, den 22. mars 2010.*

Bakgrunnsstoff
--------------

 Commons har multimedium som gjeld: **Timur Lenk**

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* ISNI
* BNF
* BNF (data)
* LIBRIS
* SUDOC

 |
Koordinatar: 71°51′S 8°20′E﻿

**Ulvetanna** er eit spisst fjell, 2930 moh, kring 3 km nord for Kinntanna aust i Fenriskjeften i Dronning Maud Land. Det vart kartlagd frå landmålingar og flyfoto av den norske antarktisekspedisjonen (1956–60) og namngjeve av dei.

Fjellklatring
-------------

Toppen vart nådd første gong i februar 1994 av Robert Caspersen, Sjur Nesheim og Ivar Tollefsen via nordvestveggen. 

I november 2006 kom Caspersen og Tollefsen attende i lag med Stein-Ivar Gravdal og Trond Hilde og klatra nordveggen i løpet av 16 dagar. I desember 2008 klatra Alexander Huber, Thomas Huber og Stephan Siegrist opp nordvestsida. I desember 2010 gjorde Valery Rozov eit basehopp frå toppen og flaug i 45 sekund i lufta før han opna fallskjermen. Eit videoklipp av dette ligg på YouTube.

Kjelder
-------

 Denne artikkelen inneheld stoff som er offentleg eige frå United States Geological Survey-artikkelen  «Ulvetanna Peak» (innhald frå Geographic Names Information System).


|  |  |
| --- | --- |
| Autoritetsdata | 
* VIAF
* GND
* GeoNames

 |
**Hans Peter M. Westfal-Larsen**, heitte opphavleg Larsen, namnet endra i 1902; (fødd 30. april 1872 i Bergen, død 7. oktober 1936 i Helsingør) var ein norsk skipsreiar.

Larsen hadde mellomskule og handelsskule då han i 1889, 18 år gammal, byrja som kontorist i reiarlaget Rasmus F. Olsen. Han vart etter kvart medeigar i ein del av skipa i reiarlaget, og i 1905 lukkast han å skaffe nok kapital til å kontrahere det første skipet sitt. Han slutta då snart hos Olsen og dreiv ein periode som disponent for stadig fleire skip. Verksemda ekspanderte, og like etter at første verdskrigen var over, stifta han aksjeselskapet Westfal-Larsen & Co.

I 1926 starta Westfal-Larsen linjefart på Sør-Amerika, og i 1930 oppretta han Interocean Line, som segla mellom Europa og Stillehavet. På denne tida var reiarlaget det nest største i Noreg; og det største innan tankfart. Då Westfal-Larsen døydde i 1936, disponerte reiarlaget i alt 30 skip.

Westfal-Larsen hadde ei rekkje tillitsverv innan reiarorganisasjonane, både i Bergen og nasjonalt. Han var president i Norges Rederforbund frå 1924 til 1927.

Han vart utnemnd til riddar av St. Olavs Orden i 1928 og var kommandør av Dannebrogordenen.

Westfal-Larsen var grunnleggjar av H. Westfal-Larsen og hustru Anna Westfal-Larsens Almennyttige Fond.

Kjelder
-------

* *Denne artikkelen bygger på «Hans Westfal-Larsen» frå Wikipedia på bokmål, den 13. august 2011.*
Skisser av ein isbjørn.
Karikaturteiknaren Sem (Georges Goursat, 1863-1934) sine skisser av den franske poeten og dandyen Robert de Montesquiou frå 1891.
**Skisse** er ein enkel, foreløpig eller raskt utført plan, teikning eller utkast (kladd). Å skissera noko kan visa til å antyda hovudlinjene i ein plan eller idé i korte trekk. Det kan også visa til å rissa opp linjer som grunnlag for eit bilde, oftast med blyant eller penn.
For mange kunstnarar kan det vera vanleg å samla idéar og inntrykk i ei skisseblokk.

Innan bildekunst kan ei skisse vera ein raskt utført teikning som kan vera del av planlegginga av eit meir forseggjort kunstverk som eit måleri eller ein skulptur, men kan også visa til eit raskt teikna ferdig bilde. Innan arkitektur kan ordet også brukast om den ferdige arkitektteikningen. Innan musikk er ei skisse eit forslag til ein komposisjon. Innan litteratur kan ho vera ei kortfatta skriftleg framstilling av ein situasjon eller ein rask disposisjon, og er nært i slekt med novella.

Skisser i bildekunst
--------------------

Ein rask, skisseprega teikning kan antyda ei stemning eller situasjon, og er blitt mykje brukt til illustrasjonar, vitseteikningar og karikaturar.

Studie med kolstift av José Malhoa.
Ei mer inngåande teikning eller øving til eit større arbeid eller til ein detalj i eit anna verk blir ofte kalla ein *studie*. Slike førebuande skisser og studiar til kjente kunstnarar har i ettertid ofte blitt vurdert som sjølvstendige kunstverk. 

Frå og med renessansen er teikning blitt delt inn etter ferdigheitsgraden: 

1. *Pensiero* (tanke) – eit laust idéutkast.
2. *Schizzo* (skisse) – ei meir utarbeidd figurteikning.
3. *Studie* (studie) – med finare detaljar
4. *Disegno* (teikning) - samanfatting av dei tre tidlegare gradene.

### Døme

* Ritter, Tod und Teufel
* Detaljert skisse (studie) av Ritter, Tod und Teufel frå 1513.Detaljert skisse (studie) av *Ritter, Tod und Teufel* frå 1513.
* Ferdig koparstikk av Albrecht Dürer sin Ritter, Tod und Teufel frå 1513.Ferdig koparstikk av Albrecht Dürer sin *Ritter, Tod und Teufel* frå 1513.

* Susanna i badet
* Susanna i badet av Pieter Lastman frå 1614*Susanna i badet* av Pieter Lastman frå 1614
* Rembrandt si raske skisse av Lastman sitt bilde frå 1634Rembrandt si raske skisse av Lastman sitt bilde frå 1634
* Rembrandt sin målte versjon av det same motivet frå 1647Rembrandt sin målte versjon av det same motivet frå 1647

Kjelder
-------

1. 1 2 3  «Skisse» (14. februar 2009). *Store norske leksikon*. Fri artikkel henta 15. april 2015.
2. ↑  «Skisse: litteratur» (15. februar 2009). *Store norske leksikon*. Fri artikkel henta 15. april 2015.

---

* *Denne artikkelen bygger på «Skisse» frå Wikipedia på bokmål, den 14. april 2015.*

Bakgrunnsstoff
--------------

|  |  |
| --- | --- |
| Autoritetsdata | 
* GND
* NKC
* NDL

 |
**Erling Øistein Steineide**, (10. august 1938–9. oktober 2019) var ein norsk langrennsløpar frå Heidal i Oppland. Han vart i 1965 noregsmeister på 15 kilometer på Fåberg. Steineide var medlem av Heidal Idrettslag, ei tid tevla han for Sjårdalen Idrettslag, før han atter gjekk for Heidal.

Aktiv
-----

Steineide var med å vinne NM-gull i 3 x 10 km stafett for Sjårdalen IL 1963-65 og for Heidal IL 1968, 1969 og 1971. Vinteren 1964 vart han nummer fire på tremila i NM på Voss, då Gjermund Eggen vart norsk meister for fyrste gong, og fekk same plassering som beste nordmann på tremila i den Svenska skidspelen. Under noregsmeistersakpen på Fåberg i 1965 gjekk Steineide sitt livs løp og vann gullmedaljen på 15 km framom Gjermund Eggen og med Ole Ellefsæter på bronseplass. I 1966 vart Steineide fjerdemann på 15 km i Lahti-renna.

Steineide gjekk den andre etappen for Noregs lag som vart nummer fire på OL-stafetten i 1964. Og han var ankermann for mannsakpet som fekk same plasseringa under Ski-VM 1970.

### Besteplasseringar i internasjonale meisterskap og renn

* 1964: Nr 4 på 30 km i Kiruna i Svenska skidspelen
* 1965: Nr 5 på 30 km i Falun i Svenska skidspelen
* 1966: Nr 4 på 15 km i Lahti
* 1969: Nr 8 på 15 km i Holmenkollen
* 1970: Nr 23 på 30 km under VM i Štrbské pleso

### Medaljar og besteplasseringar i norgesmeisterskap

* 1960: Nr 11 på 30 km i Nedre Eiker
* 1961: Nr 10 på 15 km på Røros
* 1963: Nr 6 på 15 km Rælingen
* 1964: Nr 4 på tremila på Voss
* 1965: Gullmedalje på 15 km på Fåberg
* 1967: Nr 5 på 15 km på Skorovatn
* 1968: Nr 12 på 30 km på Bærum
* 1969: Nr 5 på 15 km i Alvdal
* 1970: Nr 4 på 15 km i Trondheim

Kjelde
------

* *Sportsboken*, aktuelle årgangar
| Kurbin |
| --- |
| 

|  |
| --- |
|  |
| **Byvåpenet til Kurbin** |

 |
| Styresmakter |
| Land  Region | Albania  Lezhë |
| Geografi |
| Flatevidd - By |  276 km² |
| Innbyggjarar  - By (2011) | 46 291 |
| Koordinatar | 41°38′0″N 19°43′0″E﻿Koordinatar: 41°38′0″N 19°43′0″E﻿ |
| Tidssone | CET (UTC+1) |
| Plassering |
| Kurbin kommune innafor regionen LezhëKurbin kommune innafor regionen Lezhë |

**Kurbin** er ein kommune i regionen Lezhë i Albania. Kommunen ligg ved havet nord i landet og grensar i sør til regionen Durrês, i aust til Dibër.

Kommunen vart oppretta gjennom ei admininistrasjonsreform i 2014, ved at dei tidlegare bykommunane Laç og Mamurras vart slått saman med landkommunane Milot og Fushë-Kuqe. Dei tidlegare kommunane inngår no som kommunaleiningar i den nye storkommunen. Kommunen har hovudsete i Laç.

Ved folketeljinga i 2011 hadde dei fire kommunane som i dag utgjer storkommunen Kurbin, til saman 46 291 innbyggjarar.

Tidlegare administrativ inndeling
---------------------------------

Fram til år 2000 var dei tidlegare by- og landkommunane ein del av distriktet Kurbin.

Referansar
----------

1. 1 2  Folketeljing 2011
2. ↑  Kommunereforma i 2014
3. ↑  Regionreforma i 2000
Koordinatar: 17°30′N 56°00′E﻿

**Khuriya Muriya-øyane** eller **Kuria Muria** (arabisk جزر خوريا موريا, *Juzur Khurīyā Murīyā* eller *Khūryān Mūryān)* er ei gruppe på fem øyar i Arabiahavet, 40 km utafor søraustkysten av sultanatet Oman. Øya er ein del av provinsen Shalim- og Hallaniyatøyane i guvernementet Dhofar.

Historie
--------

I oldtida vart øyane kalla *Zenobii* eller *Zenobiouøyane*. Øyane er nemnt av fleire tidlege geografar som Ptolemaios (vi. 7. § 47) som talte sju små øyar i Khuriya Muriya-bukta (Σαχαλίτης κόλπος; *Sinus Sachalites*), mot innløpet til «Persiabukta» (mest truleg dagens Adenbukta).
I 1854 avstod sultanen av Muscat (seinare Muscat og Oman og i dag Oman) øyane til britane og i 1868 vart dei lagt til protektoratet Aden (i dagens Jemen). Øyane høyrte til britane fram til 1967 og vart styrte av den britiske guvernøren i Aden fram til 1953, så av den britiske høgkommisæren fram til 1963, og til slutt av den britiske residenten i Persiabukta (heldt til i Bahrain). Den 30. november 1967 annonserte Lord Caradon, den britiske ambassadøren til Dei sameinte nasjonane at øyane, i tråd med ønske til dei lokale innbyggjarne, skulle returnerast til Muscat og Oman, trass i kritikk frå president Qahtan Muhammed al-Shaabi som meinte øyane måtte overførast til Folkerepulikken Sør-Jemen.

Øyar
----

| Øy | arabisk | Transliterasjon |
| --- | --- | --- |
| Al-Hasikiyah | جزيرة الحاسكية | Ǧazīrat al-Ḥāsikiyya |
| Al-Sawda | الجزيرة السوداء | al-Ǧazīra al-sawdāʾ |
| Al-Hallaniyah | جزيرة الحلانية | Ǧazīrat al-Ḥallāniyya |
| Qarzawit | جرزعوت | Ǧazīrat Ǧarzaʿūt |
| Al-Qibliyah | الجزيرة القبلية | Ǧazīra al-qibliyya |
| Khuriya Muriya-øyane | جزر خوريا موريا | Ǧuzur Ḥūriyā Mūriyā |

Sjå òg
------

* Al-Hallaniyah
* Masirah

Kjelder
-------

* *Denne artikkelen bygger på «Khuriya Muriya Islands» frå Wikipedia på engelsk, den 3. juni 2016.*
	+ *Wikipedia på engelsk oppgav desse kjeldene:*

1. ↑  *Cf.* Arrian *Per. M. Eryth.* s. 19.
2. ↑  The Times, December 1, 1967

Bakgrunnsstoff
--------------

* 1911 Britannica
* WorldStatesmen - Oman
**Bonitet** er mål for skogens evne til å produsere trevyrkje. Boniteten vert inndelt i bonitetsklassar. Vanlegvis er produksjonsevna rekna etter middeltilveksten i eit skogbestand ved kulminasjonsalder. 

Sidan det er ein sterk samanheng mellom bonitet og høgdevekst, vert alder og trehøgde bruka som inngangar i bonitetstabellane.

Norske bonitetssystem
---------------------

På økonomisk kartverk deler ein skogsmarka inn i fire bonitetsklassar (S, H, M, L). I norsk skogbruk er det elles vanleg å bruke H40-systemet, for å vise boniteten. Bonitet 8 indikerer at overhøgda i bestandet vil vere 8 meter ved 40 års brysthøgdealder, det vil seie alderen målt 1,3 meter over bakken. Dei vanlegaste bonitetsklassane er 

* G6 og 8 - L (låg bonitet, tilvekst minst 0,08 m³/daa/år)
* G11 og 14 - M (middels bonitet, tilvekst minst 0,25 m³/daa/år)
* G17 og 20 - H (høg bonitet, tilvekst minst 0,40 m³/daa/år)
* G23 og 27 - S (super bonitet, tilvekst minst 0,70 m³/daa/år)

Forbokstav G (f.eks G17) vert bruka om gran, F om furu, B om Bjørk og S om Sitkagran.

Dersom ein vil rekne om brysthøgdealder til totalalder, legg ein til

* 10 år for gran på G20, 8 år for furu på F20
* 11 år for gran på G17, 9 år for furu på F17
* 13 år for gran på G14, 10 år for furu på F14
* 15 år for gran på G11, 12 år for furu på F11
* 17 år for gran på G8, 15 år for furu på F8

Kjelder
-------

1. ↑  
	* Skog og landskap Arkivert 2016-03-11 ved Wayback Machine.
2. ↑  Skatteetaten[*daud lenkje*]
3. ↑  *Handbok for planlegging i skogbruket*, Landbruksforlaget 1987 ISBN 82-529-1139-0
**Erling Stordahls ærespris** er ein pris som vert gjeven til syns- eller rørslehemma personar som har utmerkt seg særleg innan idrett, kunst eller kultur. Utmerknadene kan vera på anten lokalt, nasjonalt eller internasjonalt nivå. Prisen vert utdelt under Ridderrennet.

Prisen vart oppretta i 1994, då regionen og næringslivet i Valdres oppretta eit fond med ein grunnkapital på 100.000 kroner, for å heidra Erling Stordahl for arbeidet han hadde lagt ned for Øystre Slidre kommune ved å stå i spissen for skipinga av Beitostølen Helsesportsenter og det årlege Ridderrennet. Rentene av dette fondet vert brukte til Erling Stordahls ærespris.

Juryen har bestått av ordførar i Øystre Slidre kommune, direktør på Beitostølen Helsesportssenter og formann i Ridderrennets Venner. Det er fem organ som kan nominera til prisen, m.a. Norges Blindeforbund.

Liste over mottakarar
---------------------

* 1995 Cato Zahl Pedersen
* 1996 Kjetil Moe
* 1997 Anne Margrethe Lund
* 1998 Terje Løvaas
* 1999 Ragnhild Myklebust
* 2000 Harald Guldahl
* 2001 Anne Mette Bredal
* 2003 Magne Lunde
* 2004 Tone Gravvold
* 2005 Olai Myklebust
* 2006 Arne Christensen (Danmark)
* 2008 Magna Jenssen
* 2009 Karin Endsjø
* 2010 Mariann Vestbøstad Marthinsen
* 2011 Gunleik Bergrud
* 2012 Brit Mjaasund Øyen
* 2013 Hans Anton Ålien

Kjelder
-------

* Valdres.no: Mariann Vestbøstad Martinsen tildelt Erling Stordahls ærespris - med liste over mottakarar. Arkivert 2010-05-10 ved Wayback Machine.
* Blindeforbundet.no: Erling Stordahls ærespris[*daud lenkje*]
* Liste over mottakarar på Ridderrennet.no Arkivert 2014-01-12 ved Wayback Machine.
**Jørpeland** er ein by og administrasjonssenteret i Strand kommune i Rogaland fylke. Jørpeland har 7 134 innbyggjarar per 1. januar 2017, og fekk bystatus den 1. april 1998.

Lokale attraksjonar
-------------------

### Jørpelands Brug

Inst i Vågen i Jørpeland ligg Jørpelands Brug i eit bygg frå 1883. Frå starten var det ein møbel- og trevarefabrikk i huset, men det har vorte bygd om til selskapslokale og historisk utstilling.

### Preikestolen Golfklubb

Den lokale golfklubben Preikestolen Golfklubb har ein golfbane med ni hòl like ved Preikestolen. Næraste store by er Stavanger, som ein kjem til ferjesamband frå Tau i Ryfylke eller Oanes. 

### Galleri Skjæveland

Galleriet viser skiftande utstillingar med etablerte kunstnarar. Kunstgalleriet vert drive av den figurative målaren Stian Heimlund Skjæveland.

Kjelder
-------

* SSB: «Tettsteder og sentrumssoner. 1. januar 2005. Møre og Romsdal»

### Fotnotar

Bakgrunnsstoff
--------------

* Preikestolen Golfklubb Arkivert 2019-02-16 ved Wayback Machine.
* Galleri Skjæveland

|  |  |
| --- | --- |
| Autoritetsdata | 
* Store norske leksikon
* GeoNames
* SSR (namn)

 |
**Jøsenfjorden** er ein sidefjord av Boknafjorden i Hjelmeland kommune i Rogaland. Det er òg namnet på ei bygd som ligg på nordsida av fjorden. Fjorden har innløp frå Hjelmelandsfjorden i vest mellom Nesvik på Jøsneset i nord og Mula rett nord for Hjelmelandsvågen i sør. Fjorden strekkjer seg 24 km austover til grenda Førre. Begge sider av fjorden er bratte og stig rett opp til høgder på over 700 meter over havet. 

Nesten halvvegs inne i fjorden stikk Tøtlandsvika seg inn sørover til bygda med same namn. Her munnar elva Vormo ut i fjorden. Lenger inn i fjorden renn elva Ulladalsåna ut i fjorden. Han ligg ved bygdene Jøsenfjorden (på nordsida) og Hauga (på sørsida). Frå her og inn til botn av fjorden smalnar fjorden inn og den inste delen av fjorden vert kalla Førrebotn etter grenda Førre som ligg her. Her munnar òg Føreåa ut i fjorden. 

Riksveg 13 går på nordsida av fjorden frå bygda Jøsenfjorden og ut.

|  |  |
| --- | --- |
| Autoritetsdata | 
* Store norske leksikon
* GeoNames

 |